Enele Sopoaga

Enele Sosene Sopoaga (sündinud 10. veebruaril 1956) on Tuvalu diplomaat ja poliitik, kes oli 1. augustist 2013 kuni 19. septembrini 2019 Tuvalu peaminister.

Enele Sopoaga töötas alates 1992. aastast välisministeeriumis, sealhulgas välisteenistuses mitmes lähiriigis ja Tuvalu alalise esindajana ÜRO juures. 

Aastal 2010 valiti ta parlamendi liikmeks. Sama aasta septembrist detsembrini oli ta välisminister ja ühtlasi asepeaminister.http://www.rnzi.com/pages/news.php?op=read&id=56147http://www.rnzi.com/pages/news.php?op=read&id=57836

Pärast Willy Telavi ametist kõrvaldamist 1. augustil 2013 sai Enele Sopoagast peaministri kohusetäitja, seejärel valis parlament ta peaministriks ja ta vannutati ametisse 5. augustil 2013.http://www.islandsbusiness.com/news/tuvalu/2209/enele-sopoaga-sworn-in-today-as-tuvalus-new-pm/

Enele Sopoaga vend Saufatu Sopoanga oli peaminister aastatel 2002–2004.

Viited

Kategooria:Tuvalu inimesed
Kategooria:Sündinud 1956